তাই নিজের শরীরের মহামূল্যবান রক্ত সর্বদা আগলে রাখি। সাপ্তাহে একবার দু’মুঠো লাল শাখ কিনে আনি। মাঝে মাঝে কলার থোড়; বুগলি। আয়রন দরকার। যত আয়রন তত রক্ত। এতে রক্ত হয় কিনা বলতে পারব না, তবে শরীর হয় না। মেশিনে দাঁড়ালে দেখি কাঁটাটা পঞ্চাশের ঘরে আছাড় পিছাড় খায়। কোনো মতে এই লক্ষণরেখা পেরুতে নারাজ। মানে স্পষ্টতই আমি আন্ডারওয়েট। রক্তক্ষরণে মৃত্যুর ঝুঁকি প্রবল। তাই রক্তের ব্যাপারে আরো মনোযোগী হই। আঙুল কেটে গেলে স্যাভলন দেয়ার আগে ঠোঁট লাগিয়ে রক্ত চুষে নেই। এতোটুকুই বা নষ্ট হবে কেনো। এভাবে রক্ত বাঁচিয়ে বাঁচিয়ে বেঁচে আছি।